*Projektas*

**paNEVĖŽIO MIESTO SENVAGĖS SENOJO NEBEEKSPLOATUOJAMO FONTANO METALINĖS KONSTRUKCIJOS DEMONTAVIMO DARBŲ**

**sutartis NR.**

2022 m. \_\_\_\_\_\_\_\_\_\_ mėn. \_\_\_ d.

Panevėžys

**Panevėžio miesto savivaldybės administracija**, juridinio asmens kodas 288724610, kurios registruota buveinė Laisvės a. 20, Panevėžys, atstovaujama Panevėžio miesto savivaldybės administracijos direktoriaus Tomo Juknos, veikiančio pagal Panevėžio miesto savivaldybės administracijos veiklos nuostatus, patvirtintus Panevėžio miesto savivaldybės tarybos 2011 m. kovo 31 d. sprendimu Nr. 1-68-17, (toliau − „Užsakovas“), ir

**AB „Panevėžio statybos trestas“,** pagal Lietuvos Respublikos įstatymus įsteigta ir veikianti įmonė, juridinio asmens kodas 147732969, kurios registruota buveinė yra P. Puzino g. 1, LT-35173 Panevėžys, atstovaujama Generalinio direktoriaus Egidijaus Urbono, veikiančio pagal Bendrovės įstatus **(**toliau − „Rangovas“),

toliau kartu vadinami Šalimis, o kiekvienas atskirai – „Šalimi“, sudarėme šią Rangos sutartį (toliau - Sutartis), kurioje susitariame:

1. **BENDROSIOS NUOSTATOS**

1.1 Sutartyje vartojamos sąvokos atitinka sąvokas, vartojamas Lietuvos Respublikos civiliniame kodekse, Lietuvos Respublikos statybos ir Lietuvos Respublikos viešųjų pirkimų įstatymuose.

1.2.Visus ginčus, klausimus ar nesutarimus dėl Sutarties sąlygų, kurie gali atsirasti vykdant šią Sutartį taip pat dėl to, kas neaptarta šioje Sutartyje, Šalys susitaria spręsti ir Sutartį aiškinti vadovaudamosi Lietuvos Respublikos civiliniu kodeksu, Lietuvos Respublikos viešųjų pirkimų įstatymu (toliau –Viešųjų pirkimų įstatymas), kitais teisės aktais, pirkimo dokumentais ir pirkimo sąlygomis su visais šių dokumentų priedais, Rangovo pasiūlymo dokumentais.

1. **sutarties dalykas**

2.1. Šioje Sutartyje nustatytomis sąlygomis ir tvarka Rangovas savo jėgomis ir rizika įsipareigoja atlikti **Panevėžio miesto Senvagės senojo nebeeksploatuojamo fontano metalinės konstrukcijos demontavimo** **darbus** (toliau – Darbai) pagal Užsakovo pateiktą informaciją ir perduoti Darbų rezultatą Užsakovui šioje Sutartyje nustatytomis sąlygomis, terminais ir tvarka.

2.2. Darbų rezultatas –atlikti visi reikalingi metalinės konstrukcijos demontavimo, statybinių atliekų ir statybvietės sutvarkymo darbai.

2.3. Rangovas Darbus atlieka savo jėgomis, medžiagomis ir darbo priemonėmis.

2.4. Darbų atlikimo vieta – Panevėžio miestas, Senvagės tvenkinys*.*

**3. SUTARTIES ĮSIGALIOJIMAS IR GALIOJIMAS**

3.1. Ši Sutartis įsigalioja nuo jos pasirašymo momento ir galioja iki visų Darbų užbaigimo ir atsiskaitymo už juos bei kitų sutartinių įsipareigojimų įvykdymo.

3.2. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

3.3. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

**4. SUTARTIES KAINA**

4.1. Sutartyje yra pasirinktas šis kainos apskaičiavimo būdas: fiksuotos kainos su peržiūra. Sutartyje nurodytų atliekamų Darbų kaina be PVM 3987,13 Eur (*trys tūkstančiai devyni šimtai aštuoniasdešimt septyni eurai 13 ct*) ir PVM 837,3 eur Eur. (*aštuoni šimtai trisdešimt septyni eurai, 3 ct*), kaina iš viso su PVM yra *4824,43 Eur (keturi tūkstančiai aštuoni šimtai dvidešimt keturi eurai 43 ct*) (toliau – Darbų kaina). Darbų kaina detalizuojama Įkainotos veiklos sąraše (Sutarties priede), kuris yra neatskiriama Sutarties dalis.

4.2. Už Sutartyje nurodytą Darbų kainą Rangovas įsipareigoja atlikti Darbus, numatytus Sutarties 2 punkte. Į Darbų kainą įeina darbo jėgos, mechanizmų ir medžiagų kaina, mokesčiai, draudimo, transportavimo, apsaugos, išlaidos susijusios su kadastrinių matavimų bylos parengimu ir visos kitos, Rangovui priklausančios pagal Lietuvos Respublikos įstatymus ir kitus teisės aktus bei šią Sutartį, išlaidos, kurios būtinos, kad būtų pasirašyta / užregistruota deklaracija apie statybos užbaigimą, kad Statinys būtų išregistruotas iš Nekilnojamojo turto registro.

4.3. Jeigu, siekiant laiku ir tinkamai įvykdyti Sutartį, reikia atlikti papildomus darbus, kurių Rangovas nenumatė pateikiant pasiūlymą, bet turėjo ir galėjo juos numatyti, ir jie yra būtini šiai Sutarčiai tinkamai įvykdyti, šiuos Darbus Rangovas atlieka savo sąskaita.

4.4. Šalys susitaria, kad Sutartyje nurodyta Darbų kaina gali kisti (didėti armažėti) dėl LR Pridėtinės vertės mokesčio įstatyme nustatyto pridėtinės vertės mokesčio dydžio pasikeitimo. Tokiu atveju likusių Darbų kaina pasikeičia tiek, kiekpasikeičia mokestis. Likę Darbai suprantami kaip faktiškai likę neatlikti Darbai iki naujo LR Pridėtinės vertės mokesčio dydžio įsigaliojimo dienos. Po naujo LR Pridėtinės vertės mokesčio dydžio įsigaliojimo dienos atlikti ir Sutarties 5 punkte numatyta tvarka priimti darbai apmokami šiame punkte nustatyta tvarka perskaičiuotomis kainomis, o už priimtus darbus iki naujo LR Pridėtinės vertės mokesčio dydžio įsigaliojimo dienos atsiskaitoma nekoreguotomis kainomis. Ne vėliau nei per 20 darbo dienų po naujo LR Pridėtinės vertės mokesčio dydžio įsigaliojimo dienos Kainos pakeitimas įforminamas abiejų Sutarties šalių pasirašomu papildomu susitarimu, kuris yra neatskiriama Sutarties dalis.

4.5. Sutarties vykdymo metu pasikeitus PVM mokesčiui kaina perskaičiuojama taip, kaip nurodyta Sutartyje ir tai nelaikoma Sutarties sąlygų keitimu.

4.6. Šalys susitaria, kad Rangovas, prieš pradėdamas rangos (demontavimo) darbus, detalizuoja Darbų kainą lokalinėje sąmatoje, kurią pateikia Užsakovui. Lokalinėje sąmatoje Rangovas nurodo visas pagal Sutarties nuostatas mokėtinas sumas.

**5. SUTARTIES DARBŲ ATLIKIMO TERMINAI**

5.1. Rangovas turi atlikti Darbus laikydamasis šių terminų:

5.1.1. Darbų pradžia – Sutarties įsigaliojimo diena.

5.1.2. Darbų pabaiga – demontavimo darbai turi būti atlikti per 1 mėnesį nuo sutarties įsigaliojimo dienos (į šį terminą įeina tyrinėjimai, jei tokių reikės).

5.2. Pastebėtų Darbų trūkumų ar defektų šalinimas nėra pagrindas pratęsti Darbų pabaigos terminą. Užsakovas gali atsisakyti priimti Darbus ir už juos nemokėti, jei Darbai neužbaigti, tinkamai neatlikti, per nurodytą terminą neištaisyti Užsakovo atstovų nurodyti trūkumai ar defektai.

5.3. Rangovas turi teisę užbaigti Darbus anksčiau sutarto termino.

**6. ATLIKTŲ DARBŲ PERDAVIMO IR PRIĖMIMO TVARKA**

6.1. Rangovas privalo vykdyti Darbus Sutarties Statinyje, laikydamasis šios Sutarties, Lietuvos Respublikos įstatymų ir kitų norminių aktų nuostatų.

6.3. Tarpiniai atliktų Darbų perdavimai ir priėmimai nenumatomi. Galutinis Darbų perdavimas ir priėmimas atliekamas pilnai užbaigus Darbus šia Sutartimi bei teisės aktų nustatyta tvarka. Demontavus konstrukcijas, sutvarkius statybines atliekas bei statybvietę, Rangovas pateikia Užsakovui pasirašyti perdavimo - priėmimo aktą. Nepriklausomai nuo dokumentacijos perdavimo - priėmimo datos, Užsakovas turi teisę pareikšti Rangovui pretenziją dėl priimtoje dokumentacijoje pastebėtų klaidų ar neatitikimų.

6.4. Užsakovas turi teisę nepasirašyti akto ir neatlikti mokėjimų, kol Rangovas savo sąskaita nepašalina defektiniame akte nurodytų trūkumų ir nekompensuoja nuostolių, jei tokie atsirastų, arba, kol Šalys nesusitaria (raštu) dėl jų kompensavimo tvarkos. Užsakovas turi teisę pareikšti Rangovui pretenzijas dėl išaiškėjusių atliktų Darbų trūkumų net ir pasirašius Darbų perdavimo - priėmimo aktą, jei būtų nustatyta, kad jie atsirado dėl Rangovo kaltės. Tokiu atveju Užsakovas turi teisę reikalauti, kad Rangovas ištaisytų nustatytus trūkumus savo sąskaita arba kompensuotų Užsakovo patirtus nuostolius.

6.5. Rangovas užbaigęs darbus raštu praneša Užsakovui apie pasirengimą galutinai perduoti Darbus, kartu pateikdamas statybos dokumentaciją, reikalingą statybos užbaigimo procedūroms vykdyti (STR 1.11.01:2010 „Statybos užbaigimas“), kompiuterinėje laikmenoje PDF formatu ir popieriniame variante. Užsakovas, gavęs Rangovo pranešimą apie pasirengimą galutinai perduoti užbaigtus Darbus, teisės aktų nustatyta tvarka, organizuoja statybos užbaigimo procedūras.

**7. ATSISKAITYMŲ TVARKA**

7.1. Rangovas Sutarties 6 skyriuje nustatyta tvarka priimtai Darbams išrašo PVM sąskaitas – faktūras ir pateikia Užsakovui ne vėliau kaip per 5 darbo dienas po akto pasirašymo dienos. Užsakovas apmoka Rangovui už faktiškai atliktus Darbus pagal gautas PVM sąskaitas – faktūras į Rangovo nurodytą banko sąskaitą:

Sąskaitos Nr. LT962150051000048794;

Bankas OP Corporate Bank plc Lietuvos filialas;

Banko kodas 21500.

7.2. Užsakovas apmoka Rangovui už faktiškai atliktus Darbus pagal gautas PVM sąskaitas – faktūras ne vėliau nei per 30 kalendorinių dienų nuo šių dokumentų gavimo. Rangovas PVM sąskaitą–faktūrą / sąskaitą–faktūrą privalo pateikti naudojantis VĮ Registrų centro administruojama elektronine paslauga „E. sąskaita“. Elektroninės paslaugos „E. sąskaita“ svetainė pasiekiama adresu www.esaskaita.eu. Paslauga yra apmokama Lietuvos Respublikos finansų ministro nustatyta tvarka.

7.3. Užsakovas visiškai su Rangovu atsiskaito galutinai užbaigus ir priėmus Rangovo atliktus Darbus, įskaitant ir defektų, nustatytų priimant Darbus, pašalinimą, ir pasiekus Sutartyje numatytą Darbų rezultatą.

7.4. Užsakovas numato tiesioginio atsiskaitymo su subrangovais galimybę, vadovaujantis šiame punkte nustatyta tvarka. Užsakovas ne vėliau kaip per 3 darbo dienas nuo šios Sutarties sudarymo informuoja subrangovus apie tiesioginio atsiskaitymo galimybę, o subrangovas, norėdamas pasinaudoti tokia galimybe, raštu pateikia prašymą Užsakovui. Tais atvejais, kai subrangovas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Užsakovo, Rangovo ir jo subrangovo, kurioje aprašoma tiesioginio atsiskaitymo su subrangovu tvarka, kurioje numatoma teisė Rangovui prieštarauti nepagrįstiems mokėjimams subrangovui.

**8. ŠALIŲ TEISĖS IR PAREIGOS**

**8.1. Užsakovas turi teisę**:

8.1.1. Užsakovas turi teisę bet kuriuo metu tikrinti Darbų eigą ir kokybę, o pastebėjęs nukrypimus nuo Sutarties sąlygų, bloginančius Darbų rezultato kokybę, ar kitus trūkumus, nedelsiant apie tai pranešti Rangovui. Jeigu Darbų atlikimo metu paaiškėja, kad Darbai nebus tinkamai atliktas, Užsakovas turi teisę nustatyti Rangovui protingą terminą trūkumams pašalinti, o jeigu Rangovas per nustatytą terminą šio reikalavimo neįvykdo – nutraukti Sutartį ir reikalauti atlyginti nuostolius.

8.1.2. Naudotis Lietuvos Respublikos statybos įstatymo ir kituose Lietuvos Respublikos įstatymuose numatytomis Užsakovo teisėmis.

**8.2. Užsakovas įsipareigoja**:

8.2.1. Pateikti dokumentus, reikalingus Sutartyje numatytiems Darbams pradėti ir užbaigti per protingą terminą, išskyrus dokumentus, kuriuos pagal Sutartį ir (ar) Įstatymus privalo pateikti Rangovas.

8.2.2. Bendradarbiauti su Rangovu vykdant Darbus.

8.2.3 Sutartyje nustatytomis sąlygomis ir tvarka priimti iš Rangovo tinkamai atliktus Darbus.

8.2.4. Sumokėti Rangovui už tinkamai atliktus ir priimtus Darbus, Sutartyje numatytais terminais ir tvarka.

8.2.5. Per įmanomai trumpiausius terminus po rašytinio Rangovo prašymo gavimo pateikti pastarajam visus sutikimus, įgaliojimus ir (ar) kitus reikalingus dokumentus, kad Rangovas galėtų veikti kaip Užsakovo įgaliotas asmuo visose kompetentingose institucijose ta apimtimi, kiek tai susiję su visais Darbais.

8.2.6. Užtikrinti Rangovui galimybę laisvai ir saugiai patekti į Statinio Darbų vietą iki sutartinių Darbų pabaigos.

8.2.7. Vykdyti Užsakovo funkcijas.

**8.3. Rangovas turi teisę**:

8.3.1.Naudotis Lietuvos Respublikos statybos įstatymo ir kituose Lietuvos Respublikos įstatymuose numatytomis Rangovo teisėmis.

8.3.2. Gauti Užsakovo apmokėjimą už įvykdytus Darbus pagal Sutartyje nustatytas sąlygas ir tvarką;

8.3.3. naudotis kitomis teisės aktuose numatytomis Rangovo teisėmis.

**8.4. Rangovas įsipareigoja**:

8.4.1. demontuoti fontano metalinę konstrukciją, pašalinti statybines medžiagas bei atliekas, susidariusias demontavimo metu;

8.4.2. Rangovas privalo vykdyti ir užbaigti Darbus per Sutartyje nurodytą terminą, laikydamasis Lietuvos Respublikoje galiojančių įstatymų, poįstatyminių aktų ir Statybos techninių reglamentų reikalavimų.

8.4.3. Rangovas privalo užtikrinti, kad jis ir bet kurie asmenys, veikiantys jo vardu, yra gavę visus būtinus leidimus, kvalifikacijos atestacijos pažymėjimus ar kitokius dokumentus, leidžiančius užsiimti šioje Sutartyje nustatyta veikla, kuri yra Rangovo sutartinių įsipareigojimų dalis.

8.4.4. Rangovas yra atsakingas už visus savo veiksmus ir statybos darbų metodų tinkamumą, patikimumą bei darbų saugą visu Darbų vykdymo laikotarpiu.

8.4.5. Rangovas patvirtina, kad yra gavęs visą būtiną informaciją, kurią Rangovas, panaudodamas visas savo žinias ir rūpestingumą, galėjo gauti iki Sutarties pasirašymo, ir kuri gali turėti įtakos Sutarties kainai arba Darbams. Turi būti laikoma, kad Sutartyje nurodyta priimta Sutarties suma apima visus Rangovo sutartinius įsipareigojimus ir visa, kas būtina tinkamam Darbų vykdymui ir užbaigimui.

8.4.6. Vykdydamas Darbus Rangovas privalo:

8.4.6.1. Savo sąskaita pašalinti iš statybvietės visas statybines atliekas ir šiukšles. Rangovas statybines atliekas ir antrines žaliavas priduoda įmonėms turinčioms teisę jas tvarkyti, ir Užsakovui pateikia tai įrodančius dokumentus

8.4.6.2. Sandėliuoti arba išvežti perteklines medžiagas ir nereikalingus Rangovo įrengimus.

8.4.6.3. Valyti ir prižiūrėti patekimo į statybvietę kelius ir aplinką nuo šiukšlių, dulkių ar kitų teršalų. Statybvietė ir visos tokios patekimui į statybvietę naudojamos patalpos bei keliai turi būti saugūs, paženklinti įspėjamaisiais ženklais ir nekelti pavojaus Užsakovo personalui ir tretiesiems asmenims. Rangovas turi būti atsakingas už bet kokį šių patalpų ar kelių remontą, kurio gali prireikti dėl Rangovo veiksmų.

8.4.6.4. Rangovo personalas turi būti kvalifikuotas, įgudęs ir turintis patirtį atitinkamam Darbų vykdymui. Užsakovas gali pareikalauti, kad Rangovas pakeistų Rangovo personalą ar Subrangovą, kuris nekompetentingai ar aplaidžiai vykdo pareigas, nesugeba laikytis Sutarties sąlygų arba savo elgesiu kelia grėsmę saugai darbe, sveikatai arba aplinkos apsaugai.

8.4.6.5. Garantuoti saugų darbą, priešgaisrinę ir aplinkos apsaugą bei darbo higieną statybos teritorijoje, savo darbo zonoje, taip pat gretimos aplinkos apsaugą ir greta statybos teritorijos gyvenančių, dirbančių, poilsiaujančių ir judančių žmonių apsaugą nuo atliekamų Darbų sukeliamų pavojų. Rangovas užtikrina, kad jo pasamdyti darbuotojai ir/arba tretieji asmenys, už kuriuos atsakingas Rangovas, Darbų atlikimo metu nebūtų apsvaigę nuo alkoholio, narkotinių, toksinių ir (arba) psichotropinių medžiagų.

8.4.6.6. Vykdyti statybos Darbus pagal Sutartį, statybos techninių reglamentų ir kitų teisės aktų, reglamentuojančių statybos veiklą (normų, taisyklių), reikalavimus. Garantuoti, kad Darbų priėmimo metu jie atitiks Sutartyje nustatytas savybes, normatyvinių statybos dokumentų reikalavimus, bus atlikti be klaidų, kuriuos panaikintų arba sumažintų jų vertę arba tinkamumą.

8.4.7. Rangovas privalo atlyginti nuostolius ir apsaugoti Užsakovą nuo visų pretenzijų, kompensacijų susijusių su:

8.4.7.1. bet kurio asmens sužalojimu, negalavimu, liga ar mirtimi, kylančius arba atsiradusius dėl Rangovo veiksmų vykdant Darbus, taisant defektus Darbų vykdymo metu.

8.4.7.2. bet kurios nuosavybės (kitos nei Darbai) nuostoliais, praradimais, susijusiais arba atsiradusiais dėl Rangovo arba jo personalo veiksmų, aplaidumo, tyčinio veiksmo ar Sutarties pažeidimo.

**9. ŠALIŲ ATSAKOMYBĖ**

9.1. Užsakovas, uždelsęs sumokėti Rangovui priklausančias sumas šioje Sutartyje nustatyta tvarka ir terminais, moka Rangovui 0,02 (dviejų šimtųjų) procento dydžio delspinigių už kiekvieną pavėluotą dieną nuo ne laiku apmokėtos sumos.

9.2. Rangovas, neužbaigęs Darbų sutartyje numatytu laiku, Užsakovui pareikalavus, moka Užsakovui 0,02 (dviejų šimtųjų) procento dydžio delspinigius už kiekvieną pavėluotą dieną nuo bendros Sutarties kainos iki bus atlikti Darbai.

**10. SUBRANGOVAI IR JŲ KEITIMO TVARKA**

10.1. Rangovas Sutarties vykdymui pasitelkia subrangovą/subteikėją (us) – ((juridinio asmens pavadinimas, įmonės kodas, buveinės adresas, atliekamų darbų/paslaugų pavadinimas)

(duomenys įrašomi tik tuo atveju, jei pasitelkiamas subrangovas/subteikėjas) (toliau – Subrangovas/Subteikėjas)).

10.2. Subrangovų/Subteikėjų pasitelkimas nekeičia Rangovo atsakomybės dėl tinkamos Sutarties įvykdymo. Rangovas prisiima atsakomybę už Subrangovų/Subteikėjų veiklą vykdant Sutartį ir atsako už Sutartinių prievolių neįvykdymą ar netinkamą įvykdymą.

10.3. Sutarties vykdymo metu Rangovas, gali inicijuoti Subrangovo/Subteikėjo nurodyto Sutartyje pasikeitimą/atsisakymą, esant labai svarbioms priežastims ir tai pripažintų bei patvirtintų Užsakovas, ar jei Subrangovas/Suteikėjas nepajėgus vykdyti įsipareigojimų Rangovui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų, pateikiant Užsakovui raštišką prašymą keisti Subrangovą/Subteikėją arba atsisakyti jo bei keičiamo Subrangovo/Subteikėjo kvalifikaciją pagrindžiančius dokumentus arba dokumentus įrodančius, kad Rangovas turi teisę atlikti tuos Darbus.

10.4. Keičiamas Subrangovas/Subteikėjas privalo būti ne žemesnės kvalifikacijos, kaip Subrangovas/Subteikėjas nurodytas Sutartyje.

10.5. Jei Subrangovui/Subteikėjui Pirkimo dokumentuose buvo keliami kvalifikaciniai reikalavimai arba Subrangovas/Subteikėjas buvo pasitelktas pagrindžiant tiekėjo pasiūlymo atitikimą Pirkimo dokumentuose nustatytiems kvalifikaciniams reikalavimams, keičiamas Subrangovas/Subtiekėjas turi atitikti atitinkamus Pirkimo dokumentuose nustatytus kvalifikacinius reikalavimus ir neturi būti Viešųjų pirkimų įstatyme numatytų pašalinimo pagrindų. Tokiu atveju, jeigu Subrangovo/Subtiekėjo padėtis atitinka bent vieną pagal Viešųjų pirkimų įstatymo 46 straipsnį nustatytą pašalinimo pagrindą, Užsakovas reikalauja, kad Rangovas per Užsakovo nustatytą terminą pakeistų minėtą Subrangovą/Subtiekėją reikalavimus atitinkančiu Subrangovu/Subtiekėju.

10.6. Į pateiktą prašymą pakeisti/atsisakyti Subrangovų/Subteikėjų, Užsakovas, įvertinęs keičiamo Subrangovo/Subteikėjo ar Rangovo kvalifikaciją įrodančius dokumentus, apie priimtą sprendimą Rangovui atsako raštu ne vėliau kaip per 5 darbo dienas, pateikdamas sutikimą pakeisti Subrangovą/Subteikėją kitu Subrangovu/Subteikėju ar jo atsisakyti nei nurodyta Sutartyje arba išdėsto Subrangovo/Subteikėjo keitimo/atsisakymo nesutikimo motyvus.

10.7. Šalims tarpusavyje susitarus dėl Subrangovo/Subteikėjo keitimo/atsisakymo, šie keitimai/atsisakymai įforminami raštišku susitarimu, kuris yra Sutarties neatskiriama dalis. Subrangovo/Subteikėjo keitimas/atsisakymas nelaikomas Sutarties sąlygų keitimu.

10.8. Subrangovo/Subtiekėjo keitimo tvarkos pažeidimas laikomas esminiu Sutarties pažeidimu.

**11. NEKOKYBIŠKAI (NETINKAMAI) ATLIKTI DARBAI**

11.1. Jeigu Rangovas atliko Darbus pažeisdamas Sutartyje numatytas sąlygas, nesilaikė normatyvinių statybos dokumentų ir kitų teisės aktų reikalavimų, Užsakovas turi teisę reikalauti, kad Rangovas:

11.1.1. nedelsiant sustabdytų ir (ar) nutrauktų Darbų atlikimą;

11.1.2. neatlygintinai pakeistų nekokybiškas medžiagas, gaminius, dirbinius, įrangą;

11.1.3. neatlygintinai pagerintų atliekamų Darbų kokybę,;

11.1.4. neatlygintinai ištaisytų netinkamai atliktus Darbus;

11.1.5. atlygintų Užsakovui Darbų trūkumų šalinimo išlaidas.

**12. SUTARTIES NUTRAUKIMAS PRIEŠ TERMINĄ**

12.1. Užsakovas turi teisę vienašališkai nutraukti šią Sutartį, įspėjęs Rangovą raštu prieš 5 kalendorines dienas, ir pareikalauti iš Rangovo atlyginti Užsakovo patirtus nuostolius, jeigu:

12.1.1. Rangovas per Užsakovo nustatytą laikotarpį neįvykdo Užsakovo nurodymo ištaisyti netinkamai įvykdytus sutartinius įsipareigojimus.

12.1.2. Rangovas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija.

12.1.3. Po raštiško Užsakovo įspėjimo Rangovas neužtikrina Darbų kokybės ar nevykdo kitų šios Sutarties sąlygų arba raštiškai perspėtas dar kartą jas pažeidžia.

12.1.4. Jeigu Rangovas, nepaisydamas raštiško Užsakovo raginimo, nepradeda darbų Sutartyje nustatytu laiku arba dirba taip lėtai, kad baigti Darbus Sutartyje nustatytu laiku būtų tikrai neįmanoma.

12.1.5. kitais Viešųjų pirkimų įstatymo 90 straipsnyje numatytais atvejais.

12.2. Rangovas turi teisę vienašališkai nutraukti šią Sutartį ir pareikalauti atlyginti nuostolius, įspėjęs Užsakovą raštu prieš 5 kalendorines dienas, jeigu:

12.2.1. Užsakovas be pateisinamų priežasčių vėluoja apmokėti daugiau kaip 60 dienų, nuo PVM sąskaitos faktūros išrašymo dienos už perduotų – priimtus tinkamai atliktus darbus.

12.2.2. Užsakovas nevykdo prisiimtinų įsipareigojimų pagal Sutartį.

12.3. Užsakovui arba Rangovui vienašališkai nutraukus Sutartį Rangovas privalo perduoti iki Sutarties nutraukimo datos atliktus Darbus, Šalims pasirašant priėmimo – perdavimo aktą. Užsakovas privalo apmokėti už faktiškai atliktus Darbus, iš mokėtinų sumų išskaičiuojant netesybas ir nuostolius, jeigu Sutartis nutraukiama dėl Rangovo kaltės.

12.4. Šalys neturi teisės vienašališkai nutraukti Sutarties nesant pagrindo, nurodyto šioje Sutartyje arba Lietuvos Respublikos teisės aktuose.

12.5. Ši Sutartis gali būti nutraukta abiejų Šalių raštišku susitarimu.

**13. NENUGALIMOS JĖGOS APLINKYBĖS**

13.1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (*force majeure*), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.

13.2. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei „Atleidimo nuo atsakomybės esant nenugalimos jėgos (*force majeure*) aplinkybėms taisyklėse“ (1996 m. liepos 15 d.  Lietuvos  Respublikos  Vyriausybės nutarimas Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“).

13.3. Jei kuri nors sutarties Šalis mano, kad atsirado nenugalimos jėgos (*force majeure*) aplinkybės, dėl kurių ji negali vykdyti savo įsipareigojimų, ji nedelsdama (ne vėliau kaip per 3 (tris) darbo dienas nuo tokių aplinkybių atsiradimo ar sužinojimo apie jų atsiradimą) informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei Užsakovas raštu nenurodo kitaip, Rangovas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (*force majeure*) aplinkybės netrukdo, vykdyti.

13.4. Rangovas patvirtina, kad jis nežino apie nenugalimos jėgos aplinkybes (*force majeure*), kurių Sutarties Šalys negali numatyti ar išvengti, nei kaip nors pašalinti ir dėl kurių visiškai ar iš dalies būtų neįmanoma vykdyti Sutartyje nustatytų įsipareigojimų.

13.5. Jeigu Sutarties šalis, kurią paveikė nenugalimos jėgos aplinkybės (*force majeure*), ėmėsi visų pagrįstų atsargos priemonių ir dėjo visas pastangas, kad sumažintų su tuo susijusias išlaidas, panaudojo visas reikiamas priemones, kad ši Sutartis būtų tinkamai įvykdyta, Sutarties Šalies nesugebėjimas įvykdyti šioje Sutartyje numatytų įsipareigojimų nebus traktuojamas kaip Sutarties pažeidimas ar šios Sutarties įsipareigojimų nevykdymas. Pagrindas atleisti Sutarties Šalį nuo atsakomybės atsiranda nuo nenugalimos jėgos aplinkybių (*force majeure*) atsiradimo momento arba, jeigu apie ją nėra laiku pranešta, nuo pranešimo momento. Laiku nepranešusi apie nenugalimos jėgos aplinkybes (*force majeure*), įsipareigojimų nevykdanti Šalis tampa iš dalies atsakinga už nuostolių, kurių priešingu atveju būtų buvę išvengta, atlyginimą.

13.6. Jei nenugalimos jėgos (*force majeure*) aplinkybės trunka ilgiau kaip 180 (vienas šimtas aštuoniasdešimt) kalendorinių dienų, tuomet, nepaisant Sutarties įvykdymo termino pratęsimo, kuris dėl minėtųjų aplinkybių gali būti Rangovui suteiktas, bet kuri Sutarties Šalis turi teisę nutraukti Sutartį įspėdama apie tai kitą Šalį prieš 30 (trisdešimt) kalendorinių dienų. Jei pasibaigus šiam 30 (trisdešimt) kalendorinių dienų laikotarpiui nenugalimos jėgos (*force majeure*) aplinkybės vis dar yra, Sutartis nutraukiama ir pagal Sutarties sąlygas Šalys atleidžiamos nuo tolesnio Sutarties vykdymo.

**14. GINČŲ SPRENDIMAS**

14.1. Šalys susitaria, kad kiekvienas ginčas, nesutarimas ar reikalavimas, kylantis iš Sutarties ar su ja susijęs, turi būti sprendžiamas derybų keliu. Jeigu anksčiau nurodyti ginčai, nesutarimai ar reikalavimai negali būti išspręsti derybų keliu per 20 (dvidešimt) darbo dienų, tai Šalys susitaria spręsti juos Lietuvos Respublikos civilinio proceso kodekso nustatyta tvarka.

**15. KITOS SUTARTIES SĄLYGOS**

15.1. Sutartis įsigalioja kai ją pasirašo abi Šalys ir galioja iki visiško sutartinių įsipareigojimų įvykdymo, arba tol, kol ji nutraukiama teisės aktuose arba Sutartyje numatytais atvejais.

15.2. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti pagrindiniai pirkimo principai ir Viešųjų pirkimų įstatymo 89 straipsnyje nustatytos pirkimo sutarties keitimo jų galiojimo metu imperatyvios normos. Sutarties sąlygos keičiamos raštišku Šalių susitarimu, pridedant visą susijusią susirašinėjimo dokumentaciją, šie dokumentai yra neatskiriama Sutarties dalis.

15.3. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jeigu šios aplinkybės nustatytos aiškiai ir nedviprasmiškai bei buvo pateiktos pirkimo sąlygose.

15.4. Jeigu pirkimo vykdymo metu nebuvo tikrinama Užsakovo kvalifikacija dėl teisės verstis atitinkama veikla arba buvo tikrinama ne visa apimtimi, Rangovas įsipareigoja Užsakovui, kad Sutartį vykdys tik tokią teisę turintys asmenys.

15.5. Sutarties galiojimo laikotarpiu Šalys, gali inicijuoti Sutarties sąlygų pakeitimą, pateikiant kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 darbo dienų. Šalims tarpusavyje susitarus dėl Sutarties sąlygų keitimo, šie keitimai įforminami susitarimu, kuris yra Sutarties neatskiriama dalis.

15.6. Vykdant Sutartį gali būti atliekami techninio pobūdžio Sutarties pakeitimai, kurie visiškai neįtakoja šalių tarpusavio įsipareigojimų turinio pakeitimo. Techninio pobūdžio pakeitimais laikoma: Sutarties šalių rekvizitai, asmenų atsakingų už Sutarties vykdymą pakeitimas, techninės klaidos. Techninio pobūdžio pakeitimai įforminami Šalių atstovų pasirašytu susitarimus, kuris yra neatskiriama Sutarties dalis.

15.7. Visi rezultatai ir su jais susijusios teisės, įgytos vykdant Sutartį, įskaitant autorines ir kitas intelektines ar pramonines nuosavybės teises, yra Užsakovo nuosavybė.

15.8. Vykdant Sutartį turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.

15.9. Bet kokius mokesčius, kuriais gali būti apmokestinamos sumos, kurias gauna Rangovas arba Užsakovas šios Sutarties pagrindu, privalės sumokėti atitinkamai pats Rangovas arba Užsakovas.

15.10. Šalys susitaria, kad Sutarties vykdymo metu sužinota informacija apie kitą Šalį ir šios Sutarties sąlygas yra konfidenciali informacija, kuri laikoma paslaptyje, išskyrus tuos atvejus, kai šios informacijos gali būti reikalaujama įstatymų nustatyta tvarka ar ji jau yra viešai žinoma.

15.11. Kiekviena iš Šalių pareiškia ir garantuoja kitai Šaliai, kad:

15.11.1.Šalis yra tinkamai įsteigta ir teisėtai veikia pagal Lietuvos Respublikos įstatymus;

15.11.2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Darbams atlikti;

15.11.3. Sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų.

**16. SUSIRAŠINĖJIMAS**

16.1.Visi su šia Sutartimi susiję pranešimai, prašymai, kiti dokumentai ar susirašinėjimas yra siunčiami paštu, faksu, el. paštu (informuojant apie gavimą), jų originalus (jeigu originalai bus perduodami ar siunčiami) įteikiant kitai Šaliai asmeniškai ar siunčiant registruotu ar kurjeriniu paštu, kiekvienam iš jų Sutartyje nurodytu atitinkamu adresu. Siųstas pranešimas laikomas gautu jo gavimo dieną. Laikoma, kad siuntimo ir gavimo diena sutampa, kai pranešimas yra siunčiamas faksu ar el. paštu (informuojant apie gavimą). Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 3 (tris) darbo dienas nuo minėto pasikeitimo dienos, raštu informuoja kitą Šalį. Kol apie pasikeitusį adresą nustatyta tvarka nebuvo pranešta, ankstesniu adresu pristatyti laiškai/pranešimai yra laikomi gautais.

16.2. Šalių nurodyti adresai, fakso numeriai, telefonai, elektroninis paštas, atsakingi už sutarties vykdymą asmenys:

|  |  |  |
| --- | --- | --- |
|  | **Užsakovas (atstovas/atsakingas asmuo)** | **Rangovas (atstovas/atsakingas asmuo)** |
| Vardas, pavardė |  |  |
| Adresas | Laisvės a. 20, LT-35200, Panevėžys | S. Kerbedžio g. 54, LT-35113, Panevėžys |
| Telefonas/ faksas | Mob. tel. 8 616 06162 | Tel. 8 45 502 191 / faksas 8 45 502 195; |
| El. paštas |  |  |

16.3. Už sutarties bei jos pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalies nuostatas, atsakingas Užsakovo paskirtas Panevėžio miesto savivaldybės administracijos Viešųjų pirkimų skyriaus vyriausioji viešųjų pirkimų specialistė

**17. BAIGIAMOSIOS NUOSTATOS**

17.1. Ši Sutartis sudaroma lietuvių kalba 1 (vienu) egzemplioriumi ir Šalių pasirašoma kvalifikuotu elektroniniu parašu. Jeigu Sutartis bus pasirašoma rašytiniu parašu, tuomet sudaroma  2 (dviem) egzemplioriais, turinčiais vienodą teisinę galią, po vieną kiekvienai Šaliai.

**18. SUTARTIES dokumentai**

18.1. Prie Sutarties pridedamas priedas – Techninė specifikacija Nr. 1.

18.2. Sutartį sudarantys dokumentai laikomi vienas kitą paaiškinančiais.

**19. Šalių rekvizitai ir parašai:**

|  |  |
| --- | --- |
| **Užsakovas**  **Panevėžio miesto savivaldybės administracija**  Įmonės kodas 288724610  Ne PVM mokėtojas  Laisvės a. 20, LT- 35200, Panevėžys  Tel. (8 45) 501 360  El. paštas [administracija@panevezys.lt](mailto:administracija@panevezys.lt)  A.s. Nr. LT70 7300 0100 9139 8016  „Swedbank“, AB  Banko kodas 73000  *Vadovas* | **Rangovas**  **AB „Panevėžio statybos trestas“**  Įmonės kodas 147732969  PVM mokėtojo kodas LT477329610  P. Puzino g. 1, LT35173 Panevėžys  Tel. 8 45 505 503, faks. 8 45 505 520  El. paštas pst@pst.lt  A.s. Nr. LT962150051000048794  Bankas OP Corporate Bank plc Lietuvos filialas  Banko kodas 21500  *Vadovas* |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |